b"\n_START_ARTICLE_\nArnoldo Mondadori Editore\n_START_SECTION_\nIstoric\n_START_PARAGRAPH_\nCompania a fost fondat\xc4\x83 \xc3\xaen 1907 \xc3\xaen Ostiglia de t\xc3\xa2n\xc4\x83rul de 18 ani Arnoldo Mondadori care \xc8\x99i-a \xc3\xaenceput cariera de editor cu publicarea revistei Luce!. \xc3\x8en 1912 el a \xc3\xaenfiin\xc8\x9bat \xe2\x80\x9eLa Sociale\xe2\x80\x9d \xc8\x99i a publicat prima carte AiaMadama, \xc3\xaempreun\xc4\x83 cu prietenul apropiat Tommaso Monicelli, \xc8\x99i \xc3\xaen anul urm\xc4\x83tor La Lampada, o serie de c\xc4\x83r\xc8\x9bi pentru copii._NEWLINE_Editura continuat s\xc4\x83 lucreze intens chiar \xc8\x99i \xc3\xaen timpul Primului R\xc4\x83zboi Mondial, public\xc3\xa2nd \xc3\xaen principal reviste pentru trupele de pe front, cum ar fi La Tradotta, care con\xc8\x9binea crea\xc8\x9bii ale unor scriitori \xc8\x99i ilustratori celebri precum Soffici, De Chirico \xc8\x99i Carr\xc3\xa0._NEWLINE_Sediul editurii a fost transferat \xc3\xaen 1919 la Milano. Dup\xc4\x83 Primul R\xc4\x83zboi Mondial, Mondadori a lansat mai multe serii de c\xc4\x83r\xc8\x9bi de succes, inclusiv Gialli Mondadori \xc3\xaen 1929, primul exemplu de serie de c\xc4\x83r\xc8\x9bi italiene pe teme detectivistice._NEWLINE_\xc3\x8en ciuda unei perioade de autarhie culturale, Mondadori a \xc3\xaenceput \xc3\xaen 1933 publicarea operelor unor scriitori interna\xc8\x9bionale cu seria de c\xc4\x83r\xc8\x9bi Medusa. \xc3\x8en 1935, printr-un acord cu Walt Disney, editura a \xc3\xaenceput publicarea unei colec\xc8\x9bii pentru copii bazate pe personajele de desene animate Disney, care a durat p\xc3\xa2n\xc4\x83 \xc3\xaen 1988, c\xc3\xa2nd acordul \xc3\xaentre Mondadori \xc8\x99i Walt Disney Company s-a \xc3\xaencheiat._NEWLINE_\xc3\x8en 1952 Mondadori a lansat I romanzi di Urania (romanele Uraniei), o revist\xc4\x83 italian\xc4\x83 de science fiction care ap\xc4\x83rea de dou\xc4\x83 ori pe lun\xc4\x83 \xc8\x99i a contribuit la o difuzare mai larg\xc4\x83 a acestui gen literar \xc3\xaen Italia._NEWLINE_\xc3\x8en 1960 Mondadori a lansat Il Club degli Editori, primul club italian de comand\xc4\x83 de carte prin po\xc8\x99t\xc4\x83, iar \xc3\xaen 1965 a devenit prima editur\xc4\x83 italian\xc4\x83 care a lansat v\xc3\xa2nzarea de c\xc4\x83r\xc8\x9bi cu pre\xc8\x9b redus la chio\xc8\x99curile de ziare (Oscar Mondadori)._NEWLINE_Printr-un joint-venture \xc3\xaencheiat cu Gruppo Editoriale L'Espresso \xc3\xaen 1976, Mondadori a publicat La Repubblica, primul ei cotidian; Gruppo Editoriale L'Espresso s-a separat \xc3\xaen cele din urm\xc4\x83 de Mondadori \xc3\xaen 1991._NEWLINE_\xc3\x8en 1981 Mondadori a intrat \xc3\xaen afacerile de televiziune prin lansarea postului TV Rete Quattro, care a fost v\xc3\xa2ndut c\xc4\x83tre Fininvest c\xc3\xa2\xc8\x9biva ani mai t\xc3\xa2rziu. \xc3\x8en acela\xc8\x99i an, printr-un joint-venture cu compania canadian\xc4\x83 Harlequin Enterprises, a \xc3\xaenceput s\xc4\x83 fie publicat\xc4\x83 \xc3\xaen Italia seria de c\xc4\x83r\xc8\x9bi de fic\xc8\x9biune romantic\xc4\x83 Harmony._NEWLINE_Societatea a fost controlat\xc4\x83 din 1991 de Fininvest, holdingul familiei lui Silvio Berlusconi. Marina Berlusconi este pre\xc8\x99edintele companiei._NEWLINE_\xc3\x8en 2016, achizi\xc8\x9biile companiilor Rizzoli Libri  \xc8\x99i Banzai Media  au marcat punctul culminant al strategiei lansate \xc3\xaen 2013 de concentrare pe afacerile tradi\xc8\x9bionale: c\xc4\x83r\xc8\x9bi \xc8\x99i reviste.\n_START_SECTION_\nGrecia\n_START_PARAGRAPH_\nMondadori de\xc8\x9bine 41,66% din compania greceasc\xc4\x83 Attica Publications S.A, precum \xc8\x99i posturile de radio Athens DeeJay (Grecia) \xc8\x99i Rock FM (Grecia)."